Greater Manchester
Greater Manchester (prevedeno Veliki Manchester) je metropolitanska grofovija na sjeverozapadu Engleske od 2,682,528 stanovnika, koji žive na 
površini od 1,276 km².

Između 1974. - 1986. Greater Manchester je bio administrativna jedinica, ali je 1986 izgubio tu funkciju, jer su njegovi konstitutivni okruzi postali samostalne administrativne jedinice. Tako da je danas Greater Manchester ceremonijalna grofovija i geografski pojam bez administrativnih  organa.

Geografske karakteristike 
Greater Manchester leži u regiji Severozapadna Engleska, na istoku leži masiv Pennines, presjecan dubokim dolinama, dok se na zapadu proteže ravnica pokrivena glacijalnom glinom koju presjeca rijeka Mersey.

Greater Manchester se sastoji od 10 metropolitanskih okruga: Bolton, Bury, Oldham,  
Rochdale, Stockport, Tameside, Trafford, Wigan i dva grada Salford i Manchester.
 
Najveći dio countya, uključujući i centre Manchestera i Salforda, bili su dio historijskog
Lancashire countya.

Historija 

Antički Mamucium (Manchester) bio je važna raskrsnica rimskih puteva. Od kad se pamuk sredinom 17. vijeka, počeo 
koristiti za tkanine - Manchester je postao važan centar za trgovinu tom robom. Krajem 18. vijeka, nakon 
unapređenja tkanja i predenje, taj kraj postao je lider za obradu pamuka. Gradovi kao što su Bolton, Bury, Rochdale i
Oldham, specijalizirani za predenje pamuka, narasli su preko noći, a Manchester je postao glavni trgovački centar. 
Povećana potražnja za ugljenom u 18. i 19. vijeku, rezultirala je otvaranjem brojnih rudnika i rudarskih naselja sjeverno i istočno od Manchestera.

Izgradnja Manchesterskog kanala 1894. pretvorila je Manchester u luku, pa je kraj postao važan centar industrije metala.
U drugoj polovici 20. vijeka, kraj je privukao brojne kompanije lake industrije, transporta i logistike, a sam Manchester izrastao je u važan 
financijski i administrativni centar.

Izvori

Vanjske veze 

 GMCA  
 Greater Manchester na portalu Encyclopædia Britannica 

 
Grofovije u Engleskoj
Sjeverozapadna Engleska